बदायूं : जिले में विकास कार्यों की समीक्षा और सरकारी योजनाओं की स्थिति देखने आए जिले के नोडल अधिकारी आबकारी आयुक्त धीरज साहू को शैक्षिक गुणवत्ता सही नहीं मिली। उनके इम्तिहान में परिषदीय विद्यालय पूरी तरह से फेल हो गए। इस बात पर उन्होंने कहा कि परिषदीय विद्यालयों की शिक्षा में सुधार की जरूरत है। इसके बाद उन्होंने सरकारी योजनाओं का हाल लेते हुए लोगों से वास्तविकता को परखा। कहा कि शासन की ओर से दी जाने वाली सभी जन कल्याणकारी योजनाएं गरीब पात्र व्यक्तियों तक पहुंचाई जाएं। पट्टे की भूमि पर न खेती करने वाले लोगों के पट्टे निरस्त किए जाएं। गांव में दो कच्चे रास्तों को पक्के बनवाने जाए।